OpenLLM-France/wikimedia huggingface dataset:
# Poland (Maine)

Poland és una població dels Estats Units a l'estat de Maine (EUA). Segons el cens del 2000 tenia 4.866 habitants.

## Demografia

Segons el cens del 2000, Poland tenia 4.866 habitants, 1.845 habitatges, i 1.437 famílies. La densitat de població era de 44,4 habitants/km².
Dels 1.845 habitatges en un 35,4% hi vivien nens de menys de 18 anys, en un 64,8% hi vivien parelles casades, en un 8,6% dones solteres, i en un 22,1% no eren unitats familiars. En el 16,1% dels habitatges hi vivien persones soles el 5,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 2,92.
Per edats la població es repartia de la següent manera: un 25,3% tenia menys de 18 anys, un 5,7% entre 18 i 24, un 31,6% entre 25 i 44, un 27,5% de 45 a 60 i un 10% 65 anys o més.
L'edat mediana era de 38 anys. Per cada 100 dones de 18 o més anys hi havia 100,5 homes.
La renda mediana per habitatge era de 47.824 $ i la renda mediana per família de 55.427 $. Els homes tenien una renda mediana de 33.284 $ mentre que les dones 23.926 $. La renda per capita de la població era de 22.346 $. Entorn de l'1,8% de les famílies i el 3,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Poland». American Fact Finder. Oficina del Cens dels Estats Units, 12-01-2010. Arxivat de l'original el 14 de febrer 2020. [Consulta: 7 d’agost 2010].
* ↑ «Geographic Comparison Table- Poland». American Fact Finder. Oficina del Cens dels Estats Units, 12-01-2010.
# Krasni (Iujni)

Krasni - Красный (rus) - és un khútor del krai de Krasnodar, a Rússia. Es troba als vessants septentrionals del Caucas occidental, a la vora de l'embassament de Varnavínskoie sobre el riu Adagum, a 8 km al nord de Krimsk i a 78 km a l'oest de Krasnodar, la capital. Pertany al municipi de Iujni.
# Cămin La Salle

La Llar La Salle (Iași, Romania) acull des de fa més de 10 anys a joves en dificultats socials, procedents d'entorns socials desfavorits. El Cămin respon a la necessitat d'acollida, allotjament, acompanyament especialitzat, atenció psicològica i individualitzada i creació d'un entorn educatiu com a família a tots aquests joves amb dificultats.
Un cop s'arriba a l'edat dels 18 anys, els joves tenen lliure elecció del seu futur amb la condició d'un treball digne, uns estudis i una vida estable per tenir una vida assegurada.
Els Germans són els tutors legals dels nois acollits les edats dels quals oscil·la entre els 12 i 20 anys. A la Llar (Cămin en romanès) es té cura de la seva formació en valors, el seguiment escolar i les seves necessites bàsiques. La vida a la Llar és familiar i per això es limita el nombre de beneficiaris a 18 com a màxim, considerant que els nois acollits necessiten sobretot una atenció personalitzada. L'única ajuda estatal (la Protecció de menors, qui també envia els nois a la llar) és de 16 € per mes i noi, la resta del pressupost es cobreix amb donacions procedents gran part de La Salle Europa.
El Cămin té una sèrie d'objectius establerts.
* La recepció, acollida i protecció durant un període limitat de temps per un grup de nois entre 14 i 18 anys i en casos excepcionals on l'edat mínima pot ser de 10 anys, siguin orfes o procedents d'entorns socials desfavorits.
* Integració dels beneficiaris en un camp de nivell educatiu i professional segons les capacitats individuals i aspiracions.
* L'adquisició de la competència social.
* Creació d'un entorn educatiu com a família.
* Desenvolupament de l'autonomia personal i la responsabilitat.
* Desenvolupament de la capacitat intel·lectual, moral i afectiva adaptades a la situació d'edat i la vida.
* Inserció professional i social col·laborant amb la família, família d'acollida, altres funcionaris dels serveis socials i/o professionals (educadors i psicòlegs).
* Inserció en família d'origen o família d'acollida.
* Inserció en projectes destinats a joves que deixen el sistema de protecció de menors. És a dir, preparació d'itineraris per la inserció social progressiva destinada a tots aquells joves que per edat o altres circumstàncies deixen la Llar.

## Referències

* https://www.lasalle-relem.org/alumnos-de-la-salle-manlleu-cataluna-visitan-la-escuela-de-pildesti-rumania/
* https://criatures.ara.cat/escola/voluntariat-alumnes-Lasalle-Manlleu-casa-acollida-romania_0_1866413350.html
* ↑ «Viure en una casa d'acollida a Romania», 09-09-2017. [Consulta: 30 novembre 2019].
# Guilboa

Guilboa (hebreu: הר הגלבוע‎) és una serralada de la vall de Jizreel a Israel, a l'est i a l'oest del riu Jordà. A la Bíblia se l'anomena muntanyes de Guilboa. S'hi lliurà la batalla de Guilboa, en la qual els filisteus van derrotar Saül i els israelites.

## Referències

* ↑ Primer llibre de Samuel. 31, 1-4
# Serafí

Serafí, segons la teologia catòlica, és un tipus d'"esperit benaventurat" o àngel, el primer dels nou cors. Es caracteritzen per l'ardor amb el qual estimen les coses divines i per elevar a Déu els esperits de menor jerarquia. Són la vibració primordial de l'amor. Pertanyen a l'orde més alt de la jerarquia més elevada. Són els que canten sense parar la música de les esferes i regulen el moviment dels cels. La captació d'energia que posseeixen és molt elevada. Se'ls coneix com "Les flamejants serps voladores del raig","Serp de foc de l'amor" o simplement "Serp ardent". Segons algunes versions, el nom deriva de les paraula "ser" que significa "jo sóc" i l'hebreu "rapha" que significa "sanador". Són els àngels de l'amor, de la llum i del foc, que envolten el tron de Déu i estan en constant alabança. Segons la bíblia, el profeta Isaïes va veure serafins durant una visió. Se'ls associa amb l'ardor i la puresa i dins de la jerarquia celestial ocupen la suprema posició, ja que ells no estan fets a imatge i semblança de Déu, sinó que són part o essència d'ell, com a fills o germans menors de Déu ("Jo Sóc, el que Sóc"). Poden prendre la figura humana, però, així i tot, se'ls identifica amb la serp o el drac daurat que és un ésser fill de la llum. Els gnòstics refereixen que van ser els serafins en la seua forma de dracs daurats els que van destruir Sodoma i Gomorra, bombardejant la ciutat amb boles de foc.

## Iconografia

La iconografia cristiana representa als serafins com a éssers alats com tots els àngels, però amb la peculiaritat de posseir tres parells d'ales. Segons el cristianisme, els serafins són els éssers més bells de l'univers, i per això el seu primer parell d'ales tapa el seu rostre, perquè només Déu té dret a contemplar tanta bellesa. Amb el segon parell d'ales volen i el tercer cobreix els seus peus, perquè simbolitzen així l'eterna humilitat i amor degut només a Déu. En el judaisme, se'ls compara amb serps daurades amb sis ales que tenen el poder de guarir.

## Referències

* ↑ «Representació dels àngels en l'art cristià» (en anglès). [Consulta: 30 novembre 2024].
Viccionari
# Portage Lake

Portage Lake és una població dels Estats Units a l'estat de Maine (EUA). Segons el cens del 2000 tenia 390 habitants.

## Demografia

Segons el cens del 2000, Portage Lake tenia 390 habitants, 183 habitatges, i 116 famílies. La densitat de població era de 4,9 habitants/km².
Dels 183 habitatges en un 17,5% hi vivien nens de menys de 18 anys, en un 58,5% hi vivien parelles casades, en un 3,3% dones solteres, i en un 36,1% no eren unitats familiars. En el 26,8% dels habitatges hi vivien persones soles el 9,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,11 i el nombre mitjà de persones que vivien en cada família era de 2,53.
Per edats la població es repartia de la següent manera: un 14,4% tenia menys de 18 anys, un 3,6% entre 18 i 24, un 25,1% entre 25 i 44, un 38,5% de 45 a 60 i un 18,5% 65 anys o més.
L'edat mediana era de 48 anys. Per cada 100 dones de 18 o més anys hi havia 104,9 homes.
La renda mediana per habitatge era de 32.232 $ i la renda mediana per família de 40.000 $. Els homes tenien una renda mediana de 35.104 $ mentre que les dones 18.542 $. La renda per capita de la població era de 17.983 $. Entorn del 8,2% de les famílies i el 9,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Portage Lake». American Fact Finder. Oficina del Cens dels Estats Units, 12-01-2010. Arxivat de l'original el 15 de febrer 2020. [Consulta: 7 d’agost 2010].
* ↑ «Geographic Comparison Table- Portage Lake». American Fact Finder. Oficina del Cens dels Estats Units, 12-01-2010.
# Glenview Manor

Glenview Manor és una població dels Estats Units a l'estat de Kentucky. Segons el cens del 2000 tenia 191 habitants.

## Demografia

Segons el cens del 2000, Glenview Manor tenia 191 habitants, 79 habitatges, i 62 famílies. La densitat de població era de 737,5 habitants/km².
Dels 79 habitatges en un 31,6% hi vivien nens de menys de 18 anys, en un 78,5% hi vivien parelles casades, en un 0% dones solteres, i en un 20,3% no eren unitats familiars. En el 19% dels habitatges hi vivien persones soles l'11,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,75.
Per edats la població es repartia de la següent manera: un 21,5% tenia menys de 18 anys, un 2,1% entre 18 i 24, un 18,8% entre 25 i 44, un 26,2% de 45 a 60 i un 31,4% 65 anys o més.
L'edat mediana era de 49 anys. Per cada 100 dones de 18 o més anys hi havia 87,5 homes.
La renda mediana per habitatge era de 98.832 $ i la renda mediana per família de 103.501 $. Els homes tenien una renda mediana de 87.351 $ mentre que les dones 32.500 $. La renda per capita de la població era de 43.382 $. Entorn del 4,8% de les famílies i el 3,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Glenview Manor». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Glenview Manor». American Fact Finder. Oficina del Cens dels Estats Units, 12-01-2010.
# Zaireichthys dorae

Zaireichthys dorae és una espècie de peix de la família dels amfílids i de l'ordre dels siluriformes.

## Morfologia

* Els mascles poden assolir 2,7 cm de longitud total.
* Nombre de vèrtebres: 37.

## Hàbitat

És un peix d'aigua dolça i de clima tropical.

## Distribució geogràfica

Es troba a Àfrica: riu Luachimo (conca del riu Congo).

## Referències

* 1 2 3 FishBase (anglès)
* ↑ Roberts, T.R., 2003. Systematics and osteology of Leptoglaninae a new subfamily of the African catfish family Amphiliidae, with descriptions of three new genera and six new species. Proc. Calif. Acad. Sci. 54(5):81-132.
* ↑ Bowmaker, A.P., P.B.N. Jackson i R.A. Jubb, 1978. Freshwater fishes. p. 1181-1230. A: M.J. Werger i A.C. van Bruggen (eds.) Biogeography and ecology of southern Africa. Dr. W. Junk, La Haia. Monographiae Biologicae 31. 1439 pp.
* ↑ Poll, M., 1967. Contribution à la faune ichthyologique de l'Angola. Diamang Publ. Cult., núm. 75:381 p.
* ↑ Risch, L.M., 1986. Bagridae. p. 2-35. A: J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren; i ORSTOM, París. Vol. 2.
* ↑ Skelton, P.H., 1993. A complete guide to the freshwater fishes of southern Africa. Southern Book Publishers. 388 p.
* ↑ Van der Waal, B.C.W. i P.H. Skelton, 1984. Check list of fishes of Caprivi. Madoqua 13(4):303-320.

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Vino de Pago

Vino de Pago és una denominació d'origen espanyola per a vins que garanteix la procedència dels raïms d'una zona geogràfica amb unes característiques edàfiques específiques. És equivalent a vi de finca o vi de terrer.
El mot "pago" prové del llatí pagus, que significa districte rural.
Quan en una zona concreta existeix un microclima particular i una composició del terreny específica que la diferencien i distingeixen d'altres zones del seu entorn. Els 14 Vinos de Pago són: Prado de Irache, Pago Calzadilla, Dehesa del Carrizal, Pago Florentino, Casa del Blanco, Guijoso, Finca Élez, El Terrerazo, Los Balagueses, Campo de la Guardia, Pago de Otazu, Dominio de Valdepusa, Pago de Arínzano i Pago Aylés.
Aquesta indicació geogràfica està reglamentada per la Llei de la Vinya i el Vi (2003), que estipula que tots els vins subjectes a aquesta indicació han de complir els següents requisits:
* El Vino de Pago ha de ser conegut amb un nom vinculat de forma tradicional al cultiu dels vinyers dels quals s'obté el vi i l'extensió màxima del qual no podrà ser igual ni superior a la de cap dels termes municipals en el territori del qual se situï.
* En cas que la totalitat del Vino de Pago estigui inclosa en l'àmbit territorial d'una denominació d'origen qualificada, podrà rebre el nom de Vino de Pago qualificat sempre que acrediti que compleix els requisits exigits als vins de la denominació d'origen qualificada.
* Els Vino de Pago seran elaborats i embotellats per les persones físiques o jurídiques que ostentin la titularitat dels vinyers situats en el pago, en cellers situats en la proximitat del pago.
* Tot el raïm que es destini al Vino de Pago haurà de procedir de vinyers situats en el pago determinat i el vi haurà d'elaborar-se, emmagatzemar-se i criar-se de manera separada d'altres vins.
* En l'elaboració del Vino de Pago s'implantarà un sistema de qualitat integral, que s'aplicarà des de la producció del raïm fins a la posada al mercat dels vins.
* Cada Vino de Pago haurà de comptar amb un òrgan de gestió, subjecte a la legislació de les comunitats autònomes.

## Referències

* ↑ «Mapa de las Denominaciones de Origen de Vinos de España» (en castellà), 10-04-2013. Arxivat de l'original el 30 d’octubre 2015. [Consulta: 26 setembre 2014]. «Llista Vinos de Pago»
* ↑ Llei 24/2003 de la Vinya i el Vi, BOE núm. 165, PDF

## Enllaços externs

* Article sobre els Vino de Pago (castellà)
# Teatre de la Unió Liberal

El Teatre de la Unió Liberal va ser un teatre de Granollers, situat a l'actual carrer Anselm Clavé, núm. 40. Formava part de l'edifici de la Unió Liberal, entitat progressista creada a l'any 1887. Quan es va construir, era un dels teatres més grans de Catalunya.
El 1890 van comprar el «Clos d'en Piferrer» a la carretera. El mateix any ja s'hi va estrenar el «Teatre d'Istiu» i el 1891 un edifici permanent, dissenyat pel mestre d'obres Ramon Vendrell. Tots els socis va treballar de franc i van ser recompensats amb accions. La sala tenia una capacitat de mil persones, i es va eixamplar amb el temps amb un verstíbul, una grada i llotges. Va ser completat vers 1912. L'escenari feia 9 m × 12 m amb 5 m d'alçada. Va ser muntat pel maquinista de teatre Madalena de Barcelona i el decorat va ser confiat a I'escenograf Chia i al pintor local Ignasi Martí.
L'entitat va durar fins a l'any 1939, amb la fi de la Guerra Civil. Després va ser confiscat per la Falange Espanyola que el van reanomenar Salon-teatro anexo al local de la FET I de las JONS.
L'any 1970, l'Ajuntament de Granollers va iniciar els tràmits per a la municipalització del local. Després de diferents propostes d'ús, i no sense polèmica, el 1973 es va enderrocar l'edifici i construir en el seu solar, l'actual Museu de Granollers.

## Referències

* 1 2 «130 anys de La Unió Liberal». Ajuntament de Granollers, 2017.
* ↑ Farnés, 2000, p. 72.
* 1 2 3 Farnés, 2000, p. 73.
* ↑ Farnés, 2000, p. 74.

## Bibliografia

* Farnés, Josep Maria «Els espais escènics a Granollers: una panoràmica històrica». Ponències. Revista del Centre d’Estudis de Granollers, 2000, pàg. 67-95.
* Fernández Garcia, Mariano. Ajuntament de Granollers. La Unió Liberal i el Centre Catolic, polaritzadors del teixit associatiu a Granollers (1881-1936), 1999, p. 300 (Estudis de Granollers i del Volles Oriental).
# Ich bin ein Berliner

«Ich bin ein Berliner» (en alemany, «Jo sóc un berlinès») és una citació cèlebre del discurs del president estatunidenc John F. Kennedy en la seva visita a Berlín Oest el 26 de juny de 1963. Aquesta frase tenia per objectiu mostrar el suport dels Estats Units als habitants de l'Alemanya de l'Oest, i sobretot als berlinesos. Berlín Oest era en efecte inserida als territoris comunistes en aquesta època, i el mur de Berlín separava la ciutat en dos.
Aquest discurs és considerat com un dels millors del president Kennedy, i com un moment destacable de la guerra freda. Va ser un gran suport moral per als berlinesos de l'oest, que vivien en un enclavament a l'Alemanya de l'Est i de la que temien una possible ocupació. Des del balcó de l'ajuntament de Schöneberg ("Rathaus Schöneberg"), Kennedy digué:
| « | Fa 2.000 anys, la frase més gloriosa era civis romanus sum. Avui, al món de la llibertat, la frase més gloriosa és "Ich bin ein Berliner". | » |
| « | Tots els homes lliures, sigui quin sigui l'indret on viuen, són ciutadans de Berlín, i, en tant que home lliure, estic orgullós de les paraules: "Ich bin ein Berliner!" | » |

## Referències

* ↑ «Text: Kennedy's Berlin speech». BBC News, 26-06-2003. [Consulta: 20 gener 2016].

## Enllaços externs

* The Cold War in Berlin (anglès)
# Prospect (Maine)

Prospect és una població dels Estats Units a l'estat de Maine (EUA). Segons el cens del 2000 tenia 642 habitants.

## Demografia

Segons el cens del 2000, Prospect tenia 642 habitants, 253 habitatges, i 190 famílies. La densitat de població era de 13,7 habitants/km².
Dels 253 habitatges en un 34,8% hi vivien nens de menys de 18 anys, en un 57,7% hi vivien parelles casades, en un 10,7% dones solteres, i en un 24,9% no eren unitats familiars. En el 19,8% dels habitatges hi vivien persones soles el 5,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 2,86.
Per edats la població es repartia de la següent manera: un 26,5% tenia menys de 18 anys, un 5,8% entre 18 i 24, un 33% entre 25 i 44, un 25,4% de 45 a 60 i un 9,3% 65 anys o més.
L'edat mediana era de 37 anys. Per cada 100 dones de 18 o més anys hi havia 105,2 homes.
La renda mediana per habitatge era de 36.607 $ i la renda mediana per família de 41.406 $. Els homes tenien una renda mediana de 32.292 $ mentre que les dones 24.750 $. La renda per capita de la població era de 20.243 $. Entorn del 7,6% de les famílies i el 10,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Prospect». American Fact Finder. Oficina del Cens dels Estats Units, 12-01-2010. Arxivat de l'original el 15 de febrer 2020. [Consulta: 7 d’agost 2010].
* ↑ «Geographic Comparison Table- Prospect». American Fact Finder. Oficina del Cens dels Estats Units, 12-01-2010.
# Glenview Hills

Glenview Hills és una població dels Estats Units a l'estat de Kentucky. Segons el cens del 2000 tenia 337 habitants.

## Demografia

Segons el cens del 2000, Glenview Hills tenia 337 habitants, 133 habitatges, i 115 famílies. La densitat de població era de 1.084,3 habitants/km².
Dels 133 habitatges en un 25,6% hi vivien nens de menys de 18 anys, en un 78,2% hi vivien parelles casades, en un 6% dones solteres, i en un 13,5% no eren unitats familiars. En el 12% dels habitatges hi vivien persones soles el 6,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 2,74.
Per edats la població es repartia de la següent manera: un 19,6% tenia menys de 18 anys, un 3,9% entre 18 i 24, un 16% entre 25 i 44, un 33,8% de 45 a 60 i un 26,7% 65 anys o més.
L'edat mediana era de 51 anys. Per cada 100 dones de 18 o més anys hi havia 90,8 homes.
La renda mediana per habitatge era de 109.649 $ i la renda mediana per família de 114.914 $. Els homes tenien una renda mediana de 75.000 $ mentre que les dones 43.750 $. La renda per capita de la població era de 59.069 $. Entorn del 6,6% de les famílies i el 9,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Glenview Hills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 7 agost 2010].
* ↑ «Geographic Comparison Table- Glenview Hills». American Fact Finder. Oficina del Cens dels Estats Units, 12-01-2010.